Niklass Filkrugs
Niklass Filkrugs (vācu: Niclas Füllkrug; dzimis 1993. gada 9. februārī) ir Vācijas futbolists, spēlē uzbrucēja pozīcijā, pārstāv Vācijas futbola izlasi. Kopš 2024. gada Filkrugs pārstāv Anglijas Premjerlīgas komandu West Ham United. Iepriekš spēlējis Vācijas komandās Greuther Fürth, 1. FC Nürnberg, Hannover 96, Werder Bremen un Borussia Dortmund. Ticis iekļauts Vācijas futbola izlases sastāvā 2022. gada FIFA Pasaules kausam un 2024. gada Eiropas čempionātam.